આવા સુંદર પાસીઘાટ પહોંચવાનો બીજો રસ્તો પણ બતાવી દઉં ? આસામના દિબ્રુગઢથી ઓરયમઘાટ પહોંચવા બ્રહ્મપુત્ર નદી ઓળંગવી પડે છે. આ ઓરયમઘાટથી પાસીઘાટનું અંતર માત્ર 30 કિ.મી. છે. દિબ્રુગઢથી હેલિકોપ્ટર દ્વારા પણ પાસીઘાટ પહોંચી શકાય છે. પાસીઘાટમાં રહેવા માટે સિયાંગ ગેસ્ટહાઉસ, સરકીટ હાઉસ અને ઈન્સ્પેક્શન બંગલાની સરકારી સવલત ઉપલબ્ધ છે. અહીં રિઝર્વેશન માટે ડેપ્યુટી કમિશનર, પાસીઘાટનો ફેક્સ નંબર 0368-222302 પર સંપર્ક કરી શકાય છે. આ ઉપરાંત અરૂણાચલ પ્રદેશના સામાન્ય જનજીવનને નજીકથી માણવું હોય તો અગાઉથી જાણ કરવાથી પેઈંગ ગેસ્ટની વ્યવસ્થા પણ થઈ શકે છે. ખાનગી ક્ષેત્રે હોટલ સિયાંગ (ફોન : 0368-222006) તથા હોટલ ડોન્યી પોલો (ફોન : 0368-222784)માં વ્યવસ્થા મળી રહે છે.